《沁园春 秋日登姑苏元妙观弥罗阁》
清代·陈维崧

肃肃多阴，萧萧以风，危乎高哉。见飞甍复榭，虹蜺轇轕，梅梁藻井，龙鬼毰毸。

灯烛晶荧，铎铃戛触，虎篆雷音百幅裁。锵剑佩，是南陵朱鸟，北极黄能。

玲珑月殿云阶。况珠斗斓斑绝点埃。正井公夜戏，犀枰象博，麻姑尽降，绣帔瑶钗。

叱日呼烟，囚蛟锁魅，五利文成未易才。银鸾背，笑蟾蜍窟里，金粟争开。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。